મુફ્તીએ કહ્યું કે અનુચ્છેદ 370 ને યથાસ્થિતિ જાળવી રાખવા, પાકિસ્તાન તથા હુર્રિયત સાથે સંવાદ એજન્ડાનો હિસ્સો હતા. આ એજન્ડાને ભાજપે માન્યતા અને સમર્થન આપ્યું હતું. લદ્દાખ સાથે અન્યાય અને ભેદભાવના આક્ષેપ સદંતર ખોટા છે. ખરેખરમાં તો ભાજપે પોતાના મંત્રીઓની પ્રદર્શનની સમીક્ષા કરવી જોઈએ કે જેઓ વ્યાપક રીતે જમ્મુ ક્ષેત્રનું પ્રતિનિધિત્વ કરે છે. પત્રકાર સુજાત બુખારીની હત્યા બાદ જમ્મુ અને કાશ્મીરમાં અભિવ્યક્તિની આઝાદી વિશે ચિંતા વ્યક્ત કર્યા બાદ ભાજપના ધારાસભ્ય હજુ પણ રાજ્યના પત્રકારોને ધમકી આપી રહ્યા છે. તો હવે આ વિશે તેઓ (અમિત શાહ) શું કરશે? અત્રે ઉલ્લેખનીય છે કે ભાજપના ધારાસભ્ય લાલસિંહે પત્રકારોને કહ્યું હતું કે પત્રકારોએ પોતાની હદ નક્કી કરવી જોઈએ અને તેમણે તે પ્રકારે કામ કરવું જોઈએ.